open-index/open-wikipedia-markdown huggingface dataset:
מון אקטיב

**מון אקטיב בע"מ** (באנגלית: **Moon Active**) היא חברה פרטית ישראלית המפתחת משחקי רשת.

## היסטוריה
החברה הוקמה בשנת 2011 בידי שמואל (מולי) אלבין, והיא עוסקת בפיתוח משחקי רשת. מטה החברה שוכן בתל אביב ובו מועסקים כ-800 עובדים (באוקטובר 2021), ועוד כ-500 עובדים מועסקים באירופה, בין השאר במרכז פיתוח גדול בקייב ובמשרד בלונדון.

בשנותיה הראשונות פיתחה החברה ארבעה משחקים, שלא זכו להצלחה. בינואר 2016 פרסמה החברה את המשחק קוין מאסטר (Coin Master) לסמארטפונים במערכות ההפעלה iOS ואנדרואיד, שזכה להצלחה רבה: על פי הערכות, ב-2018 הגיעו ההכנסות (ברוטו, כולל עמלה לאפל וגוגל) מהמשחק ל-100 מיליון דולר, ב-2019 – ל-550 מיליון דולר וב-2020 – ל-1.25 מיליארד דולר. המשחק כולל מכונת מזל, שממנה השחקן מקבל מטבעות, ועליו להקים כפרים ולשדוד כפרים של היריב. ניתן לשחק חינם, אולם הפעלה תכופה של המשחק מצריכה תשלום.

בתחילת 2020 רכשה קרן הון סיכון אינסייט פרטנרס 10% ממניות החברה תמורת 125 מיליון דולר, ובכך הפכה החברה לחד-קרן.

בדצמבר 2020 רכשה החברה את חברת Melsoft שבסיסה בקפריסין ולה מרכז פיתוח בבלארוס, המפתחת אף היא משחקי רשת, בהם Family Island ו-My Cafe.

בנובמבר 2021 ערכה החברה גיוס סקנדרי, שבו בעלי מניות קיימים (עובדים ומשקיעים) מכרו מניות בסך 300 מיליון דולר לפי שווי חברה של 5 מיליארד דולר.

## קישורים חיצוניים
* 
* 
* 
* 

## הערות שוליים

קטגוריה:חברות אינטרנט ישראליות
קטגוריה:חברות משחקי וידאו ישראליות
קטגוריה:חברות חד-קרן ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2011
האיש שלא היה (סרט, 2022)

**האיש שלא היה: הסיפור האמיתי של מבצע קציצה** (באנגלית: **Operation Mincemeat**) הוא סרט דרמת מלחמה שביים ג'ון מאדן. הסרט מבוסס על ספרו של בן מקנטייר אודות מבצע קציצה - מבצע הונאת ריגול בריטי במהלך מלחמת העולם השנייה. הסרט מופץ על ידי האחים וורנר ברוב אירופה, כולל בריטניה, כשנטפליקס אחראית להפצתו באמריקה הצפונית. הסרט מופץ בבתי הקולנוע בישראל החל ב־5 במאי 2022.

## תקציר העלילה
בתחילת 1943, יואן מונטגיו, משפטן יהודי המשמש נציג חיל הים המלכותי בוועדת XX, שפיקחה על הפעלת סוכנים כפולים  במסגרת MI5, נפרד לשלום מאשתו ומבנם העוברים לארצות הברית. בגלל חשש לחייהם עקב פלישה גרמנית אפשרית לבריטניה ולמעשה, בשל משבר בנישואיהם. צ'ארלס צ'ולמונדליי, מזכיר הוועדה, הוגה תוכנית הונאה הזוכה תחילה לשם "הסוס הטרויאני" (בהמשך שם המבצע משתנה ל-Mincemeat (קציצה). מונטגיו מקבל את הרעיון להכין ולהשליך לים גופת טבוע, במדיי חייל בריטי שתישטף לחוף הספרדי כשעליה מסמכים עם מידע כוזב, לפיו מתוכננת פלישה של בעלות הברית ליוון ולא לסיציליה, לשם נועדה הפלישה הבריטית ושם מרכזת גרמניה הנאצית כוחות גדולים לבלימתה הצפויה. לתוכנית מתנגד מפקדם, ג'ון גודפרי, הסבור כי כישלונו האפשרי של המבצע ההרפתקני, עשוי לחשוף את שאר מאמצי ההונאה המתוכננים. אולם, צ'רצ'יל תומך במבצע ומורה להמשיך בו.

לצוות בניית סיפור הכיסוי להונאה מגויסת ג'ין אשר תורמת את תמונתה כתמונת ארוסת החייל שיישטף לחוף. בזמן בניית הדמויות לסיפור הכיסוי, נרקמים יחסי קירבה בין יואן ובין ג'ין, למורת רוחו של צ'ארלס אשר נמשך אל ג'ין ומנסה להפריד ביניהם. גודפרי חושד כי אחיו של יואן הוא קומוניסט ופרטי המבצע עלולים לזלוג אליו ולברית המועצות ולוחץ על צ'ארלס לעקוב אחרי יואן. במקביל, מחפש הצוות גופה אשר תתאים לסיפור הכיסוי ומוצא אותה בדמות חסר בית שהתאבד בנטילת רעל עכברים.

המבצע יוצא לדרך כשצוללת בריטית משליכה את הגופה סמוך לחוף דרום ספרד הנייטרלית. הגופה מגיעה למשטרה הספרדית ולאחר תלאות רבות המורטות את עצבי הבריטים, מתברר להם כי אכן תוכן המזוודה שהייתה צמודה לגופה צולם והועבר ככל הנראה לברלין.

במפקדת מודיעין חיל הים מחכים במתח רב ב-9 ביולי 1943 לחדשות מן הנחיתה הבריטית הפותחת את פלישת בעלות הברית לסיציליה כאשר הטלפרינטר פולט את החדשות שהחוף בדרום סיציליה נכבש לאחר קרב שבו ההתנגדות הגרמנית והאבידות הבריטיות היו מועטות באופן יחסי.

## שחקנים ודמויות

## הפקה
במאי 2019 נודע כי את הסרט יביים על ידי ג'ון מאדן וקולין פירת' יככב. קלי מקדונלד הצטרפה לסרט באוקטובר. בדצמבר נוספו לצוות השחקנים מת'יו מקפדיין, פנלופי וילטון, ג'וני פלין, טום ווילקינסון, האטי מוראהן, סיימון ראסל ביל, פול ריטר ומארק גאטיס. ג'ייסון אייזקס לוהק במרץ 2020.

הצילומים החלו בדצמבר 2019 בין לונדון לספרד. מקומות הצילום כללו סצנת קרב בחוף סאנטון שבצפון דבון בפברואר 2020 וסצנה שצולמה במאלגה במרץ 2021.

## הפצה
בפברואר 2021 נטפליקס רכשה את זכויות ההפצה לסרט באמריקה הצפונית ובאמריקה הלטינית. החטיבה הבינלאומית של האחים וורנר החזיקה בזכויות הפצה לסרט בבריטניה, אירלנד, צרפת, גרמניה, ספרד, איטליה, בלגיה, הולנד ולוקסמבורג.

הסרט יצא לאקרנים באפריל 2022 בבריטניה.

בישראל הסרט הופץ על ידי רשת בתי הקולנוע "לב" ב-5 במאי 2022.

## קישורים חיצוניים

#### ביקורות
* 
* 
* 
## הערות שוליים

קטגוריה:סרטים באנגלית
קטגוריה:סרטים בריטיים
קטגוריה:סרטי 2022
קטגוריה:סרטי דרמה בריטיים
קטגוריה:סרטי מתח בריטיים
קטגוריה:סרטי מלחמת העולם השנייה
קטגוריה:סרטי דרמה היסטורית
קטגוריה:סרטי מלחמה
קטגוריה:לונדון בקולנוע
קטגוריה:מבצע קציצה
אלברט צ'רני

**אלברט צ'רני** (בצ'כית: **Albert Černý**; נולד ב-17 בפברואר 1989) הוא זמר וגיטריסט צ'כי, סולן להקת האינדי רוק צ'ארלי סטרייט  ולהקת האינדי פופ לייק מלאווי, אשר ייצגה את צ'כיה באירוויזיון 2019.

## ביוגרפיה
צ'רני נולד בעיר טרינץ שבצ'כיה להורים ממוצא פולני. הוא למד בבית ספר יסודי פולני ובשנות התיכון למד בבית ספר צ'כי בטרינץ. לאחר מכן הוא למד אנגלית באוניברסיטת פאלאצקי שבאולומואוץ.

בין השניים 2006 ל-2013 היה סולן להקת האינדי רוק צ'ארלי סטרייט, עד להתפרקותה.

בשנת 2011 יצר את המוזיקה עבור סדרת הטלוויזיה הצ'כית "4teens", בה גם השתתף.

בשנת 2019, צ'רני ייצג את צ'כיה באירוויזיון 2019 שנערך בתל אביב, ישראל, כסולן להקת לייק מלאווי. בתחרות הם ביצעו את השיר "Friend of a Friend", וסיימו בגמר במקום ה-11 עם 157 נקודות, התוצאה השנייה הטובה ביותר של צ'כיה בתחרות.

בינואר 2020, צ'רני השתתף בתחרות הבחירה הלאומית של פולין לאירוויזיון, עם השיר "Lucy". הוא העפיל לגמר אך סיים במקום השני. בסוף אותה שנה הוא הוציא לאור את שירו הראשון בצ'כית, "Nová Láska".

## חיים אישיים
צ'רני נמצא בזוגיות עם הדוגמנית ברבורה פודזימקובה. באוגוסט 2021 הם התארסו.

## דיסקוגרפיה
* 2020: Lucy
* 2020: Nová Láska

## קישורים חיצוניים

## הערות שוליים

קטגוריה:זמרים צ'כים
קטגוריה:מוזיקאים צ'כים
קטגוריה:משתתפי אירוויזיון 2019
קטגוריה:נציגי צ'כיה באירוויזיון
קטגוריה:צ'כים שנולדו ב-1989
בני מקואנה

**בני מקואנה** (בצרפתית: **Béni Makouana**; נולד ב-28 בספטמבר 2002 בברזוויל שברפובליקה של קונגו) הוא כדורגלן קונגולזי המשחק בעמדת החלוץ בקבוצת פ.ק. יבלונץ, בהשאלה מפוליסיה ז'יטומיר, ובנבחרת הרפובליקה של קונגו.

## קריירת מועדונים
בתחילת הקריירה שלו שיחק מקואנה בדיאבלה נויר, עמה זכה בגביע הקונגולזי. בהמשך עבר לאקדמי SOAR מגינאה.

ב-19 באוקטובר 2020 חתם מקואנה במונפלייה מליגת העל הצרפתית. ב-8 באוגוסט 2021 ערך את הופעת הבכורה שלו במועדון, בהפסד 3-2 לאולימפיק מרסיי במסגרת המחזור הראשון בליגה לעונת 2021/2022.

## קריירה בינלאומית
ב-11 באוקטובר 2018 ערך מקואנה את הופעת הבכורה שלו בנבחרת הרפובליקה של קונגו, בניצחון 3-1 על נבחרת ליבריה במסגרת מוקדמות גביע אפריקה לאומות 2019.

## תארים
;דיאבלה נויר
* הגביע הקונגולזי (1): 2018

## קישורים חיצוניים

## הערות שוליים

קטגוריה:כדורגלנים מהרפובליקה של קונגו
קטגוריה:הרפובליקה של קונגו: חלוצי כדורגל
קטגוריה:כדורגלני מונפלייה
קטגוריה:כדורגלני פוליסיה ז'יטומיר
קטגוריה:כדורגלני נבחרת הרפובליקה של קונגו
קטגוריה:כדורגלני פ.ק. יבלונץ
קטגוריה:קונגולזים שנולדו ב-2002
מסלול יאס מרינה

[ממוזער|שמאל|מתווה המסלול ב[גרנד פרי אבו דאבי]]
ממוזער|שמאל|הישורת הראשית במסלול
**מסלול יאס מרינה** (בערבית: **حلبة مرسى ياس**) הוא מסלול מרוצי מכוניות בנמצא באי יאס, מרחק של חצי שעת נסיעה מאבו דאבי, בירת איחוד האמירויות הערביות. המסלול, שתוכנן על ידי הרמן טילקה, הוא בעל דירוג ברמה 1 של FIA ומשמש לקיום גרנד פרי אבו דאבי במסגרת אליפות הפורמולה 1. מלבד זאת משמש המסלול למרוצים בקטגוריות שונות.

## תכנון ובנייה
המסלול בעל 21 הפניות עובר ליד המרינה ומלון W אבו דאבי, שנבנה בסמוך ומעל המסלול. סביב ליציע יש חמישה יציעים לצופים, שיכולים להכיל 60,000 צופים. בסמוך למסלול נמציאם אזור הטיפולים ואזור ביתני הקבוצות שנבנה מאחוריו, מרכז מדינה, מגדל VIP ומסלול למרוצי דראג. היציאה מאזור הטיופלים חזרה למסלול עוברת במנהרה שעוברת מתחת למסלול. החומר ממנו עשוי המסלול יובא ממחצבה בבייסטון היל ממחוז שרופשייר באנגליה. החומר מייצר אחיזה גבוהה מאד למכוניות במהלך המרוץ.

ב-7 באוקטובר 2009 קיבל המסלול את האישור הרשמי. ברונו סנה היה הנהג הראשון שערך הקפת מבחן על המסלול.

## שיאי הקפה
בטבלה מפורטים שיאי ההקפות הרשמיות המהירות ביותר שהושגו במסלול יאס מרינה לפי קטגוריה:

## קישורים חיצוניים

* 

## הערות שוליים

קטגוריה:מסלולי מרוצים
קטגוריה:אבו דאבי: ספורט
EFootball 2022

**eFootball** הוא משחק וידאו שפותח ופורסם על ידי Konami. זהו משחק חינמי לאחר שמותג מחדש לגמרי מהסדרה המקורית של Pro Evolution Soccer לסדרת eFootball. הגרסה הראשונה של המשחק, שכותרתה eFootball 2022, שוחררה ב -30 בספטמבר 2021.

## פיתוח
ב־21 ביולי 2021 פרסמה קונאמי סרטון בן שש דקות שחושף את המשחק החדש. ההודעה חשפה כי המותג Pro Evolution Soccer ירד.

המשחק יצא ב-פלייסטיישן 4, פלייסטיישן 5, Microsoft Windows, Xbox One, Xbox Series X, אנדרואיד ו־iOS, ב -30 בספטמבר 2021. המשחק הוא הראשון שיעבוד על מנוע Unreal Engine 4.

ב־8 באוקטובר 2021 הודיעה קונאמי כי תעדכן באגים ב-28 באוקטובר 2021.

## רישיונות
הליגות, הקבוצות והאצטדיונים הנוכחיים של המשחק הם:

ליגות:

פריימר ליג, הליגה הספרדית, סריה A, סרייה ב', ליגה 1, ליגת העל הארגנטינאית, ליגת העל הצ'יליאנית, הליגה התאילנדית הראשונה, ליגת האלופות האסיאתית

קבוצות:

ברצלונה, באיירן מינכן, יובנטוס, מנצ'סטר יונייטד, ארסנל, קורינתיאנס, פלמנגו, סאו פאולו, ריבר פלייט

אצטדיונים:

אליאנץ ארנה, אצטדיון אליאנץ, קאמפ נואו, אצטדיון האמירויות, אולד טראפורד

עדכון התווסף ב -11 בנובמבר 2021, הכולל קבוצות מהליגות:

צ'מפיונשיפ, הליגה הספרדית השנייה, ליגת העל הפורטוגלית, ליגת העל הטורקית, ליגת העל הרוסית, ליגת העל ההולנדית, ליגת העל הבלגית, ליגת העל הדנית, ליגת העל הסקוטית, ליגת העל השווייצרית, ליגת העל הברזילאית, הליגה השנייה בברזיל, MLS, ליגת העל היפנית (רק בגרסה ניידת).

## ביקורת
עם ההשקה, eFootball זכתה לקבלה שלילית מוחלטת של מבקרים ושחקנים, שמתחו ביקורת על "גרפיקה מחרידה", חוסר תוכן, מנוע גרוע ובקרות נוקשות. עם 92% ביקורות שליליות, הוא הפך למשחק עם הדירוג הגרוע ביותר בסטים יום לאחר ההשקה. מאוחר יותר התנצלה קונאמי על נושאים רבים של המשחק ואמר שהם יעבדו על שיפורו.

## קישורים חיצוניים

* 

קטגוריה:משחקי כדורגל ממוחשבים
קטגוריה:משחקי פלייסטיישן 4
קטגוריה:משחקי פלייסטיישן 5
קטגוריה:משחקי Xbox One
קטגוריה:משחקי Xbox Series X/S
קטגוריה:משחקי וידאו משנת 2021
קטגוריה:משחקי iOS
קטגוריה:משחקי אנדרואיד
דיוגו קושטה

**דיוגו מיירלש דה קושטה** (בפורטוגזית: **Diogo Meireles da Costa**; נולד ב-19 בספטמבר 1999 ברוטריסט שבשווייץ) הוא כדורגלן פורטוגזי המשחק בעמדת השוער בקבוצת פורטו מליגת העל הפורטוגלית ובנבחרת פורטוגל.

## קריירת מועדונים
קושטה גדל במחלקת הנוער של פורטו מליגת העל הפורטוגלית. בשנת 2017 החל לשחק בקבוצת המילואים של המועדון. ב-25 בספטמבר 2019 ערך את הופעת הבכורה שלו בקבוצה הבוגרת של המועדון, בניצחון 1-0 על סנטה קלרה במסגרת גביע הליגה הפורטוגלית. ב-10 בנובמבר ערך את הופעת הבכורה שלו בליגה, בניצחון 1-0 על בואבישטה במסגרת המחזור ה-11 לעונת . לאחר שערך שלוש הופעות ליגה בלבד בשתי עונותיו הראשונות בקבוצה הבוגרת של המועדון, החל לשמש כשוער הראשון של המועדון בעונת .

## קריירה בינלאומית
קושטה היה חלק מסגל נבחרת פורטוגל עד גיל 21 בטורניר אליפות אירופה עד גיל 21 בשנת 2021, וערך שש הופעות בטורניר.

ב-9 באוקטובר ערך קושטה את הופעת הבכורה שלו בנבחרת פורטוגל הבוגרת, בניצחון 3-0 על נבחרת קטר במשחק ידידות.

נכלל בסגל נבחרת פורטוגל לטורניר מונדיאל 2022.

נכלל בסגל נבחרת פורטוגל לטורניר יורו 2024.
במשחק שמינית הגמר מול נבחרת סלובניה, עצר שלושה פנדלים ברציפות בקרב ההכרעה של בעיטות העונשין בסיום ההארכה והביא לניצחון של נבחרת פורטוגל.

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:שוערי כדורגל פורטוגזים
קטגוריה:כדורגלני פורטו
קטגוריה:כדורגלני נבחרת פורטוגל
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:פורטוגזים שנולדו ב-1999
אלכסנדר פודשיבלוב

**אלכסנדר ויקטורוביץ' פודשיבלוב** (ברוסית: **Алекса́ндр Ви́кторович Подшива́лов **) (נולד ב-6 בספטמבר 1964 בסברדלובסק) הוא כדורגלן עבר רוסי ששיחק בעמדת השוער בקבוצות טורפדו מוסקבה, לוקומוטיב מוסקבה והפועל חיפה. כיום מאמן את שוערי קבוצת וולגר אסטרחן מהליגה הרוסית הראשונה.

## קריירה
### נבחרות
### קריירת אימון
## תארים
* הגביע הרוסי: 1993
* שוער השנה ברוסיה: 1993
* גביע הליגה הקוריאנית: 1996

## קישורים חיצוניים

קטגוריה:שוערי כדורגל סובייטים
קטגוריה:כדורגלנים סובייטים
קטגוריה:שוערי כדורגל רוסים
קטגוריה:כדורגלני נבחרת רוסיה
קטגוריה:כדורגלנים רוסים
קטגוריה:כדורגלני אורל
קטגוריה:כדורגלני אררט ירוואן
קטגוריה:כדורגלני טורפדו מוסקבה
קטגוריה:כדורגלני הפועל חיפה
קטגוריה:כדורגלני לוקומוטיב מוסקבה
קטגוריה:מאמני כדורגל רוסים
קטגוריה:כדורגלנים זרים בישראל
קטגוריה:ספורטאים רוסים בישראל
קטגוריה:רוסים שנולדו ב-1964
אורית סון

**אורית סון** (נולדה ב-10 במרץ 1956) היא עורכת דין ישראלית. בין השנים 2007–2016 שימשה משנה לפרקליט המדינה לעניינים אזרחיים. קודם לכן שימשה פרקליטת מחוז ירושלים (אזרחי).

## ביוגרפיה
נולדה לאילנה וישראל אגרנט. מצד אביה היא נכדתו של שמעון אגרנט, הנשיא השלישי של בית המשפט העליון.

היא בעלת תואר ראשון במשפטים מהאוניברסיטה העברית בירושלים. לאחר סיום לימודיה התמחתה בבית המשפט העליון בלשכתו של יצחק כהן, הנשיא השישי של בית המשפט העליון.

### בפרקליטות המדינה
בשנת 1983 החלה סון לעבוד במחוז ירושלים של פרקליטות המדינה. תחילה עסקה בתחום הפלילי, וניהלה בין היתר את תיק בנק צפון אמריקה, שמנהליו ויו"ר הדירקטוריון שלו הורשעו. בהמשך שימשה ממונה על עניינים פליליים בפרקליטות מחוז ירושלים.

לאחר מכן עברה לתחום האזרחי ושימשה ממונה על עניינים אזרחיים בפרקליטות המדינה, וכחמש שנים מנהלת המחלקה האזרחית בפרקליטות המדינה. במסגרת תפקידה שימשה חברה בוועדת מילגרום, ריכזה את הטיפול בנושא הקרקעות החקלאיות וחלוקת משאבי המדינה, הובילה את המהלך להקמת היחידה לתביעות אזרחיות, ריכזה את ההליכים האזרחיים נגד הרשות הפלסטינית וארגון הטרור חמאס, וכן את גיבוש עקרונות הפיצוי למגורים במסגרת חוק פינוי פיצוי ואת הטיפול בערעורים בנושא זה.

בספטמבר 2006, עם הקמת הפרקליטות האזרחית במחוז ירושלים, הועמדה סון בראשה.

### המשנה לפרקליט המדינה לעניינים אזרחיים
באוקטובר 2007 מונתה לתפקיד המשנה לפרקליט המדינה לעניינים אזרחיים. במסגרת תפקידה שימשה חברה בוועדה בראשות שופט בית המשפט העליון (בדימוס) אליהו מצא בנושא הולדה בעוולה. עמדה בראשות צוות להתמודדות עם פלישות למקרקעי ציבור. כן ניהלה את תשובת המדינה לבית המשפט העליון בעניינו של האסיר המחבל מוסטפא דיראני. באותן שנים דווח כי שכרה היה מהגבוהים בפרקליטות המדינה. ביולי 2016 סיימה את תפקידה בפרקליטות המדינה.

### לאחר סיום תפקידה בפרקליטות המדינה
החל ממרץ 2018 חברת דירקטוריון קופת חולים כללית. החל מספטמבר 2018 משמשת חברת דירקטוריון בחברת נתיבי הגז (נתג"ז). בהמשך מונתה ליושבת ראש הדירקטוריון. חברת מועצת המנהלים המייעצת לעמותת ניצוצות בחינוך, ומשמשת יועצת משפטית.

במאי 2019, לצד בכירים לשעבר בפרקליטות המדינה ובייעוץ המשפטי לממשלה, חתמה על גילוי דעת כנגד חקיקת פסקת התגברות והרחבת חוק החסינות.

## חיים אישיים
נשואה לעמוס סון, חבר הוועדה לאנרגיה אטומית, ואם לארבעה. מתגוררת בהר אדר.

## קישורים חיצוניים
* אורית סון ברשת החברתית פייסבוק

## הערות שוליים

קטגוריה:פרקליטות מחוזיות
קטגוריה:פרקליטי מחוז ירושלים
קטגוריה:בוגרי האוניברסיטה העברית בירושלים: משפטים
קטגוריה:בוגרות האוניברסיטה העברית בירושלים: משפטים
קטגוריה:הר אדר: אישים
קטגוריה:מתנחלות
קטגוריה:משנים לפרקליט המדינה
קטגוריה:ישראליות שנולדו ב-1956
קטגוריה:ישראלים שנולדו ב-1956
שלמה פטיט

רבי **שלמה פטיט** (גם רבי **שלמה הצרפתי הקטן**, נפטר בשנת 1305) היה חכם שעלה לארץ ישראל בסוף המאה ה-13, והיה לאחד מראשי המקובלים בעכו. נודע בשל היותו אחד ממובילי המאבק בכתבי הרמב"ם.

## ביוגרפיה
מעט מאוד ידוע על ראשית חייו. הוא נולד לרבי שמואל, והיה תלמידו של רבי שמואל בר יעקב.

רבי שלמה מכונה "הצרפתי". עם זאת, בשו"ת הרשב"א מובאות תשובות אליו ובהן הוא מתואר כראש ישיבה בטולטילה.

הוא עלה לארץ ישראל מפריז, כחלק מעליית תלמידי רבי יחיאל מפריז, והתיישב עמם בעכו, ואף הקים בה ישיבה. אחד מתלמידיו באותה תקופה הוא רבי יצחק דמן עכו, אשר הביא כמה מסורות בשמו. בישיבתו הביע התנגדות חריפה לפילוסופיה והטיף לתלמידיו כנגדה.

## פולמוס הרמב"ם

אחרי שריפת כתבי הרמב"ם ב-1233 ושריפת התלמוד בפריז ב-1244 עלו תלמידי רבי יחיאל מפריז לארץ ישראל, כחלק מעליית בעלי התוספות, והתיישבו בעכו בשנת 1260 לערך והקימו בה ישיבה.

בשנת 1280 בערך, רבי שלמה פטיט, בראש מתנגדי הרמב"ם מבין הקהילה הצרפתית בעכו, יצא בקנאות נגד כתבי הרמב"ם ובעיקר נגד ספרו מורה הנבוכים, לאחר שרבים התנגדו לו יצא לצרפת לגייס תומכים שיצטרפו אליו למאבק.

פטיט אף ניסה להשיג חרם על ההוגים מאת האפיפיור אך תומכי הרמב"ם הקדימוהו וקיבלו "פסק" מאת האפיפיור הממליץ לקרוא את ספר מורה נבוכים בשל היותו מכחיש הקדמות ועל אף היות המחבר יהודי, קנס הוטל על מבזי הספר.

לאחר שגייס כמה שצידדו בדעתו חזר לעכו, והחרים את ה'מורה נבוכים' ואת הלומדים בו. כחלק מהפולמוס אף הושחתה מצבתו של הרמב"ם.

בתגובה למעשיו, הגיע לעכו בשנת 1288 רבי דוד הנגיד נכד הרמב"ם, ובסיוע ראש הגולה - רבי ישי בן חזקיה ובית דינו - שנים עשר חכמים נוספים, הטילו חרם נגדי על רבי שלמה פטיט. וכך הוא נכתב בתחילת האיגרת ובה דברי הנידוי:
חרם נוסף הוטל על ידי רבי דוד בן דניאל ראש גולת מוצל, ועל ידי רבנים אחרים מרבני בגדאד.

רבי דוד נכד הרמב"ם פנה לרשב"א וזה פישר בין הצדדים, ובעקבות פעילותו הוסרו כנראה החרמות ההדדיים. אולם, יש הסבורים שהפולמוס המשיך גם לאחר מכן ולא הסתיים עד חורבנה של הקהילה היהודית בעכו במהלך הכיבוש הממלוכי בשנת ה'נ"א (1291).

## קישורים חיצוניים
* איגרת רבי דוד הנגיד נגד המתנגדים לרמב"ם, באתר דעת
* חרם ראש הגולה רבי דוד מדמשק, באתר דעת
* 
* 

## הערות שוליים

קטגוריה:בעלי התוספות
קטגוריה:רבנים צרפתים
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-13
קטגוריה:נפטרים ב-1305
צ'ונהלוגיה

**צ'ונהלוגיה** הוא האלבום אולפן השלישי והאחרון של נתנאל צ'ונה, שיצא ב-28 באוגוסט 2021.
## הפקה
שנתיים לאחר פטירתו הפתאומית של נתנאל צ'ונה נמצאו שירים בעיזבונו של נתנאל על ידי משפחתו וחבריו אשר נתנו את הבסיס ליצירה של האלבום.
חבריו התחילו בפרויקט האדסטרט למען מימון ביצוע השלמת האלבום, לזכרו של נתנאל.

האלבום כולל 15 רצועות שהופקו על ידי מגוון רחב של מפיקים, על ידי חברי ההרכב פלא אוזן ובעיקר אברי "אברי ג'י" צפנת ופלואו נבו. אך גם גואטה, צוקוש, שירוטו, בריל, נינג'ה420, פאס וגם נתי בעצמו. השיר המפורסם ביותר הוא "מוזיקה לשודים".

## רשימת רצועות

## קישורים חיצוניים

*צ'ונהלוגיה לשמיעה במספר רחב של שירותי מוזיקה.

## הערות שוליים

קטגוריה:אלבומים בעברית
קטגוריה:אלבומי היפ הופ ישראליים
קטגוריה:אלבומי חברת פלא רקורדז
חיים בן עטר (הראשון)

רבי **חיים בן עטר** (מכונה גם רבי **חיים בן עטר הזקן;** נפטר ה'תפ"א, 1721), היה ראש ישיבה בעיר סלא שבמרוקו בראשית המאה השמונה עשרה. סבו ורבו של רבי חיים בן עטר.

## ביוגרפיה
רבי חיים בן עטר היה ראש ישיבה בבית הכנסת הגדול של העיר סלא שנקרא "צלאת בן עטר". למד תורה מפי השד"רים רבי חייא דיין ורבי אלישע חיים אשכנזי. היה ידוע בשקדנותו עד שגם את הלילות הקצרים הקדיש ללימוד תורה. נהג לקום בכל לילה ולומר תיקון חצות בבכיה. נודע בהחזקת לומדי תורה וביתו נחשב בית ועד לחכמים.

בשנת ה'תס"ה נסע יחד עם בנו רבי משה ונכדו רבי חיים לעיר מקנס, כנראה במטרה לפקח על עסקי השותפות שלו עם אחיו, הנגיד רבי שם טוב בן עטר. במקנס הוא התאכסן שתי שנים ומחצה אצל רבי משה די אבילה.

מתלמידיו היו הרבנים: חיים בן עטר נכדו, שמואל די אבילה, חתן של בנו רבי משה, ובנו של רבי משה די אבילה שאצלו שהה רבי חיים במקנס, ושלום בוזגלו.

שמועות מדברי תורתו מובאות בספרות חכמי מרוקו.

האריך ימים, כנראה יותר ממאה שנה, ונפטר בשנת ה'תפ"א. רבי משה בירדוגו כתב דרוש שאותו דרש להספדו.

## ראו גם
* חיים בן עטר

## קישורים חיצוניים
* 

## הערות שוליים

קטגוריה:סלא: רבנים
בן
קטגוריה:ראשי ישיבה מרוקאים
קטגוריה:נפטרים ב-1721
הנסיך אולג (צוללת)

**K-552 "הנסיך אולג"** (ברוסית: **Князь Олег**) הוא שמה של צוללת גרעינית רוסית. זהו כלי השיט החמישי של פרויקט 955 "בוריי" והשני על פי פרויקט 955A "בוריי-A".

## עיצוב
מאפיין ייחודי של צוללות בוריי-A הוא בכך שהן אינן משתמשות בצבר של דגמים קודמים של צוללות גרעיניות (כגון שצ'וקה-B או אנטיי) במהלך בנייתן, מה שמאפשר למצות באופן מלא את הפוטנציאל של צוללות הדור הרביעי.

## שם
הצוללת נקראת על שם הנסיך הגדול הרוסי אולג.

## היסטוריה
בתחילה תוכננה השלמת בנייתה ל-19 ביולי 2014, אך נדחתה בשבוע ובנייתה החלה ב-27 ביולי 2014. ב-17 בפברואר 2015 נערכה הצוללת הגרעינית לקראת ניסויים הידראוליים.

ב-14 בנובמבר 2016, נבדק גוף הצוללת לאטימות. ב-16 בנובמבר 2017 הודיע ראש החברה לבניית ספינות, אלכסיי רחמנוב, על בעיות במימון בניית הצוללת. בינואר 2018 פורסם כי מפעל קולומנסקי עיכב את אספקת הגנרטור מדגם 2-28DG בכמעט שנה. לבסוף, ב-16 ביולי 2020 הושקה הצוללת. ב-30 במאי 2021 נכנסה הצוללת הגרעינית לראשונה לניסויי ים במפעל המייצר.

ב-21 בדצמבר 2021 נקלטה לשירות מבצעי ב.

## קישורים חיצוניים

## הערות שוליים

קטגוריה:צוללות גרעיניות רוסיות
ארדטלק

**ארדטלק** (בהונגרית: **Erdőtelek**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בארדטלק מספר התושבים נמצא בירידה. כך, בשנת 1941 חיו בכפר 5,034 תושבים, בשנת 1947 נפרד מהכפר טנק, ב-1990 חיו בכפר 3,428 תושבים ובשנת 2021 רק 3,248 תושבים.

האזור מיושב לסירוגין מהמאה ה-13 עד ימינו, היישוב עצמו הוזכר לראשונה בכתבים משנת 1215.

## יהודי ארדטלק
יהודים חיו בארדטלק במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.

במפקד קהילות הונגריה שנעשה בשנת 1944 נכתב כי בקהילה יש 47 חברים, הקהילה אורתודוקסית ואין בקהילה רב או מנהיג קהילה.

## לקריאה נוספת
* ארדטלק, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 45. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ארק (כפר)

**ארק** (בהונגרית: **Erk**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

על פי עדויות ארכאולוגיות האזור היה מיושב כבר בתקופה הפרהיסטורית והוא מיושב לסירוגין עד ימינו, היישוב עצמו הוזכר לראשונה בכתבים משנת 1331.

## יהודי ארק
יהודים חיו בארק במאה ה-18 ובמאה ה-19 והחל משנת 1885 היו יהודי הכפר חלק מקהילת הווש. ובשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
פארק היי סו

**פארק היי סו** (בקוריאנית: **박해수**; נולד ב-21 בנובמבר 1981) הוא שחקן דרום קוריאני, אשר ידוע בעיקר בזכות תפקידו בסדרת הדרמה "חוכמת הכלא" ובסדרת הטלוויזיה של נטפליקס "משחק הדיונון".

## ביוגרפיה
פארק נולד בסוואן בקוריאה הדרומית. למד תואר ראשון בקולנוע ותיאטרון באוניברסיטת דנקוק .

## קריירה
בשנת 2007 החל את קריירת המשחק בתיאטרון המוזיקלי.

בשנת 2016 ביצע היי סו הופעת אורח בסדרת הפנטזיה "אגדת הים הכחול".

בשנת 2017, הוא לוהק לתפקיד הראשי בסדרת הדרמה הדרום קוריאנית "חוכמת הכלא" שזיכתה אותו בפרס השחקן החדש הטוב ביותר בפרסי סיאול.  

בשנת 2018 ביצע הופעת אורח בסדרת המדע-בדיוני "זיכרונות מאלהמברה"; שהפכה מהר מאוד לאחת הדרמות הקוריאניות עם הדירוג הגבוה ביותר בתולדות הטלוויזיה בכבלים, וזכתה לשבחים על עלילתה היצירתית והתפניות הבלתי צפויות שלה.

בשנת 2019 שיחק במיני-סדרת האנתולוגיה המקורית של נטפליקס "פרסונה", המציג ארבעה סיפורים שונים מארבע נקודות מבט.

בשנת 2020 גילם את האן בסרט המותחן הדיסטופי "ניצודים" של נטפליקס.

בשנת 2021 הופיע בתפקיד צ'ו סאנג-וו, אחת מהדמויות המרכזיות בסדרת הטלוויזיה "משחק הדיונון" המשודרת בנטפליקס שזכתה להצלחה רבה בעשרות מדינות בעולם; עבור תפקידו הוא זכה לשבחים ואף קיבל מועמדות לפרס אמי לשחקן משנה בסדרת דרמה. באותה שנה התארח באחד מפרקי סדרת הדרמה "נערי המחבט" ומאוחר יותר באותה שנה, גילם את התפקיד הראשי בסדרת הדרמה והפשע "*Chimera"*; אודות בלש נמרץ שמשוכנע כי הפיצוץ שאירע בעירו קשור לתיק מלפני 35 שנים, והוא נחוש בדעתו לחקור את המקרה ולתפוס את הפושע הנתעב.

בשנת 2021, לוהק פארק לגלם את "ברלין" בגרסה הקוריאנית של סדרת הטלוויזיה הספרדית "בית הנייר". הסדרה עלתה בפלטפורמות של נטפליקס ב-24 ביוני 2022.

בשנת 2022 שיחק במותחן הריגול "יאקשה: מבצעים מיוחדים" מבית נטפליקס, בתור האן ג'י-הון, תובע לשעבר במשרד התובע המרכזי של מחוז סיאול וסוכן מטעם שירות הביון הלאומי.

בשנת 2023 שיחק בסרט האקשן והריגול "פנטום"; בו הוא כיכב לצדה של פארק סו-דאם.

בשנת 2025 שיחק היי סו לצד דניאל דיי קים ופייפר פראבו בסדרת המותחן הריגול האמריקאית "פרפר" (אנ') שעלתה בשירות הסטרימינג "פריים וידאו". שיחק גם בסרט הקומדיה השחורה "Lobby" בתור ביי-מין.  

## קישורים חיצוניים

* 

## הערות שוליים

קטגוריה:שחקני קולנוע וטלוויזיה דרום קוריאנים
קטגוריה:שחקני תיאטרון
קטגוריה:בוגרי אוניברסיטאות ומכללות בדרום קוריאה
קטגוריה:דרום קוריאנים שנולדו ב-1981
מירית שטרן

**מירית שטרן** היא עורכת דין ישראלית. בין השנים 2011–2019 כיהנה כפרקליטת מחוז צפון (פלילי) בפרקליטות המדינה.

## ביוגרפיה
מרים מירית שטרן נולדה בבאר שבע לצילה ואריה מיכאל ארד, שהגיעו לעיר בשליחות תנועת עזרא, כדי להקים שם בית ספר ממלכתי דתי. לימים זכה אביה בתואר יקיר העיר. בעלת תואר ראשון במשפטים מאוניברסיטת בר-אילן. לאחר התמחותה עבדה מספר שנים במשרד עורכי דין פרטי בחיפה ועסקה במשפט אזרחי ומסחרי.

### בפרקליטות המדינה
בשנת 1994 החלה לעבוד בפרקליטות המדינה. במרץ 2011 נבחרה לתפקיד פרקליטת מחוז צפון (פלילי). במסגרת תפקידיה לאורך שנים ניהלה תיקים פליליים רבים, ביניהם תיק סייעני הפיגוע בקו 361 בצומת מירון (2002), רצח אולג שייחט, רצח יצחק קברטץ בידי ז'אן אלרז, רצח יפים ויינשטיין, רצח תאיר ראדה, תיק עזרא שיינברג, רצח תהילה נגר, תיק דארין טאטור, הצתת כנסיית הלחם והדגים, תיקי שמעון גפסו, תיקים ביטחוניים רבים, ועוד.

באפריל 2019 סיימה את תפקידה בפרקליטות המדינה.

### לאחר סיום תפקידה בפרקליטות המדינה
במאי 2019, לצד בכירים לשעבר בפרקליטות המדינה ובייעוץ המשפטי לממשלה, חתמה על גילוי דעת כנגד חקיקת פסקת התגברות והרחבת חוק החסינות.

## חיים אישיים
נשואה ליצחק, מהנדס בניין, אם לחמישה. מתגוררת בהושעיה. מקיימת אורח חיים דתי.

## קישורים חיצוניים
* דני ברנר, פרקליטת המחוז עו"ד מירית שטרן משוכנעת: "רומן זדורוב רצח את תאיר ראדה", באתר היום בעמק, 30 בינואר 2017
* 

## הערות שוליים

קטגוריה:פרקליטות מחוזיות
קטגוריה:פרקליטי מחוז צפון
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:עורכי דין ישראלים
קטגוריה:עורכות דין ישראליות
קטגוריה:ציונות דתית: אישים
קטגוריה:הושעיה: אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
ניקולאי סקליפוסובסקי

**ניקולאי סקליפוסובסקי** (ברוסית: **Николай Васильевич Склифосовский**; ) הוא רופא רוסי שתרם רבות לפיתוח הרפואה בתחומי האימפריה הרוסית.

## קורות חיים

ניקולאי סקליפוסובסקי נולד ב-25 במרץ (6 באפריל לפי הלוח הגריגוריאני) בכפר קרנטין לא רחוק מדובוסרי (כיום בשטח טרנסניסטריה). הוא היה תשיעי מ-12 בני המשפחה. לאחר פטירת אשתו, אביו העביר את ניקולאי ועוד כמה ילדים קטנים לבית יתומים באודסה. הוא עצמו נפטר לאחר מספר שנים.

ניקולאי סקליפוסובסקי סיים בית הספר באודסה עם מדליית כסף והתקבל ללימודי רפואה באוניברסיטת מוסקבה. בשנת 1859 הוא סיים את הלימודים וחזר לאודסה בה עבד בבית חולים.

בשנים 1866–1867 סקליפוסובסקי עבר השתלמויות בגרמניה, צרפת ואנגליה. בין היתר הוא עבד בחזית הלחימה במהלך מלחמת אוסטריה–פרוסיה ומלחמת צרפת–פרוסיה כרופא בצבא פרוסיה.

הוא חזר לאודסה ומונה למנהל מחלקת כירורגיה. בשנת 1870, בהמלצת ניקולאי פירוגוב, סקליפוסובסקי הוזמן להרצות באוניברסיטת קייב. בשנת 1871 סקליפוסובסקי עבר ללמד לאקדמיה לרפואה בסנקט פטרבורג.

במהלך המלחמה העות'מאנית-רוסית (1877–1878) הוא היה בין הרופאים המובילים בצבא הלוחם. הוא ריכז את ניסיונו הצבאי במספר ספרים שפרסם באותה תקופה.

בשנת 1880 סקליפוסובסקי עבר לאוניברסיטת מוסקבה, תוך זמן קצר מונה לפרופסור ובשנים 1882–1888 היה דיקן פקולטה לרפואה.

ניקולאי סקליפוסובסקי פיתח שיטות לטיפול בפצועים בשדה הקרב שהקטינו באופן משמעותי את מספר מקרי המוות אצל פצועים.

בשנת 1883 הוא היה בין מקימי איגוד הכירורגים הרוסי והיה יושב ראש הארגון בשנים 1883–1894.

בשנת 1893 הוא עבר לסנקט פטרבורג בה ניהל אקדמיה לרפואה.

בהיותו בסנקט פטרבורג הוא עבר שבץ מוחי ועבר להתגורר באחוזה פרטית באזור פולטבה. הוא לא הצליח להשתקם ונפטר בשנת 1904.

במהלך פעילותו כרופא סקליפוסובסקי כתב כ-70 עבודות מחקר בתחום הרפואה.

## קישורים חיצוניים

* קורות חיים באתר אוניברסית מוסקבה
* [ קורות חיים בספר של [מיכאיל סמיונוביץ' שוייפט|מיכאיל שוייפט]]

קטגוריה:בוגרי אוניברסיטת מוסקבה
קטגוריה:סגל אוניברסיטת מוסקבה
קטגוריה:רופאים רוסים
קטגוריה:אישים שהונצחו על בולי ברית המועצות
קטגוריה:רוסים שנולדו ב-1836
קטגוריה:רוסים שנפטרו ב-1904
מרתה קינג

**מרתה קינג** (באנגלית: **Martha King**; 1803 – 31 במאי 1897) הייתה מאיירת ניו זילנדית, המאיירת הבוטנית הראשונה של ניו זילנד. היא הייתה דמות בולטת בתחום החינוך כמייסדת בתי ספר, בנוסף לכישוריה בבוטניקה.

## ביוגרפיה
מרתה קינג נולדה באירלנד בשנת 1802 או 1803. ייתכן שעבדה בעבודה ציבורית לפני שהם היגרו מאירלנד. היא היגרה לניו זילנד בדצמבר 1840, והגיעה לולינגטון, עם אחותה הבכורה, מריה, ואחיה, סמואל פופאם קינג.

מולינגטון הם הפליגו למחוז וואנגאנוי על סיפונה של "אליזבת", והגיעו ב -27 בפברואר 1841 והיו מהמייסדים של העיר החדשה. הם רכשו חלק מהאדמה שרכש הקולונל ויליאם וואקפילד עבור חברת ניו זילנד. סמואל קינג בנה שני בתים, ומרתה קינג ואחותה פתחו את בית הספר הראשון של וואנגאנוי זמן קצר לאחר מכן. בית הספר היה פופולרי והאחיות ניהלו אותו היטב.

בדצמבר 1847 עברה משפחת קינג לניו פלימות'. קינג פתחה בית ספר אחר עם אחותה, מריה, וגיסתה, מרי ג'יין קינג. המקום שימש גם לפעילויות תרבותיות אשר שיקפו את נוכחותם הבולטת של משפחתה בחיים הציבוריים של ניו פלימות'. שתי האחיות גם ארגו פשתן לייצור בד וסחורות נוספות להשלמת הכנסותיהן.

קינג נפטרה בביתה בניו פלימות' ב-31 במאי 1897, בת 94 שנים.

## יצירה
קינג הייתה אחת המתיישבים הבריטים והאירים המוקדמים שפנו לאיור בוטני כדי "ליצור פרנסה בתנאים קשים".

בספטמבר 1842 הוזמנה קינג מטעם החברה לגננות ובוטניקה של ולינגטון להכין שני סטים של רישומים של דגימות בוטניות מקומיות מעניינות, האחת תועבר לדירקטורים של החברה הניו זילנדית, והשנייה לחברת הגננות הלונדונית. לא ידוע בדיוק מדוע נבחרה קינג למשימה זו. הסט הראשון של 40 צבעי מים הושלם עד ינואר 1843, והגיע לחברת ניו זילנד בלונדון בספטמבר 1843. היא נרכשה על ידי ספריית אלכסנדר טרנבול בשנת 1981. הסט השני נעלם ללא עקבות.

בשנת 1845 הופיעו ארבע מהליטוגרפיות של קינג באיורים של אדוארד ג'רינגהם וייקפילד לזכרונותיו ממסעו בניו זילנד.

פרט לצבעי המים הבוטניים, כל שנותר מיצירתה של קינג הם 16 רישומי עיפרון המתארים נופים של ולינגטון, וואנגאנוי וניו פלימות', מתוארכים בין השנים 1841 - 1859. אף שקינג הציגה מאוחר יותר בתערוכה הבינלאומית בסידני של 1879, לא ידוע על דוגמאות אחרות של עבודותיה ששרדו.

בשנת 2017 נבחרה קינג על ידי החברה המלכותית לאחת מ-150 הנשים שתרמו לידע על ניו זילנד.

## גלריה

Watercolour of New Zealand rata - Martha King.jpg

File:BeilschmiediaTawaKing.jpg
File:King, Martha 1803?-1897 -The phormium tenax, or New Zealand flax. Drawn by Miss King. (1842) Day and Haghe. London, Smith, Elder (1845) (21637011006).jpg
File:King, Martha Rewa rewa.jpg
File:Martha King House.jpg


## קישורים חיצוניים

## הערות שוליים

קטגוריה:מאיירות בריטיות
קטגוריה:ילידות 1803
קטגוריה:נפטרות ב-1897
סית'נה לטי

**סית'נה לטי** (באנגלית:**Cythna Letty**; 1 בינואר  1895 - 3 במאי 1985), הייתה אמנית בוטנית חשובה בדרום אפריקה בזכות איכות וכמות הציורים והרישומים שהופקו בקפדנות במשך 40 שנה בפרטוריה.

## ביוגרפיה
סית'נה לטי זכורה בעיקר בזכות איור "פרחי הבר של הטרנסוואל" שיצא לאור בשנת 1962. כאשר הונהגו המטבעות העשרוניות בדרום אפריקה, היא התבקשה לעצב את המוטיבים הפרחוניים עבור מטבעות 10, 20 ו -50 סנט. מלבד הציור היא הייתה משוררת מוכשרת ופרסמה את "ילדי השעות" כשהייתה בשנות השמונים לחייה.

סית'נה הייתה הילדה הבכורה של נישואיה השניים של אמה ג'וזינה כריסטינה לינדנברג. ללטי היו חמישה ילדים.

לאביה של סית'נה, וולטר אדוארד לטי, היו שינויים רבים בקריירה והמשפחה נדדה למקום חדש לעיתים קרובות. כתוצאה מכך סית'נה למדה ב־13 בתי ספר, וסיימה את התיכון לבנות של פרטוריה. עם פרוץ מלחמת העולם הראשונה, התגייס וולטר ושירת בצרפת, ונשאר שם לאחר הכרזת השלום. ג'וזינה פירנסה את המשפחה על ידי ציור תרשימים גנאלוגיים. כישוריה האמנותיים של האם, הועברו למספר ילדיה, ולסית'נה הייתה תשוקה לנושאים בוטניים.

עיסוקה העיקרי של סית'נה עד 1924 היו הוראה וסיעוד. במשך שנתיים עבדה כאמנית, באגף הווטרינרי באונדרסטפורט שליד פרטוריה, וציירה איברים חולים וסרטניים, ולאחר מכן עברה לחטיבה לציור צמחים בראשותו של ד"ר אי.בי פול-אוונס. כאן היא החלה בתרומתה החשובה לספר על הפרחים באפריקה.

היא התפטרה בשנת 1938 כדי להינשא לאוסקר ויליאם אלריק פורסמן. לאחר שילדה בן, הצטרפה מחדש לאגף הבוטניקה בשנת 1945 ונשארה עד 1966.

הוענקה לה מדליית כסף על ידי החברה המלכותית לגננות על תערוכת ציורי הפרחים שלה בשנת 1970.

היא איירה ספרים רבים על בוטניקה כגון "הסקר הבוטני של עצים ושיחים בפארק הלאומי קרוגר" (1951) מאת L. E. W. Codd, שהיה אז מנהל המכון למחקר בוטני.

אפרה פוזר בשמורת טבע ליד העיירה הקטנה ברברטון במפומאלנגה.

בשנת 1989 פרסם המכון הבוטני הלאומי תיק של שבעה הדפסים של ציורי פרחים שנבחרו משני כתבי עת שנשמרו על ידי אמה ג'וזינה לטי, ונמצאו בספריית מרי גאן של המכון בפרטוריה.

האגודה הבוטנית של דרום אפריקה הנציחה אותה בהענקת "מדליית לטי קתנה" המוענקת על תרומות משמעותיות לקידום הצמחייה הדרום אפריקאית באמצעות מדיום של ציורים או ציורים בוטניים שפורסמו.

## קישורים חיצוניים

## הערות שוליים

קטגוריה:מאיירות
קטגוריה:נשים דרום אפריקאיות
קטגוריה:בוטנאים
קטגוריה:ילידות 1895
קטגוריה:נפטרות ב-1985
שורש 41

**שורש 41**, או **צון בּוּ** (בסינית: **寸部**, פיניין: **Cùn bù**) הוא השורש הארבעים ואחד של הכתב הסיני. פירושו "**[[אגודל]]**" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 40 תווים (מתוך 49,030) שניתן למצוא תחת שורש זה.

## התפתחות

קובץ:寸-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:寸-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:寸-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+5BF8

קטגוריה:שורשים (כתב סיני)
עין יבקע

**עין יבקע** הוא מעיין שכבה מעט מעל ערוץ נחל ציפורי, סמוך ליישוב כעביה-טבאש-חג'אג'רה. המעיין כולל נביעה לתוך בריכה גדולה ומסודרת המתוארכת לתקופה הרומית בארץ ישראל. מן הבריכה יוצא פלג קצר המתחבר למערכת הובלת המים לטחנת הנזירים במורד הנחל. המעיין ידוע גם בשם **"מעיין הסוסים"**.

המקום נוקה וטופח על ידי רשות ניקוז ונחלים קישון, אשר הכשירה אותו לקליטת מטיילים, עם מתקנים מינימליים.

המעיין נמצא על תוואי שביל ישראל ושביל הסנהדרין.

## קישורים חיצוניים
* עין יבקע באתר רשות ניקוז ונחלים קישון

יבקע
קטגוריה:שביל ישראל
מרגרט מי

**מרגרט מי** (באנגלית: **Margaret Mee**; 22 במאי 1909 – 30 בנובמבר 1988) הייתה אמנית בוטנית בריטית שהתמחתה בצמחים מיער הגשם באמזונס הברזילאי. היא הייתה גם בין אנשי הסביבה הראשונים שהפנו את תשומת הלב להשפעה של כרייה בקנה מידה גדול וכריתת יערות על אגן האמזונס.

## ראשית חייה
מרגרט אורסולה בראון נולדה בווייטהיל, צ'שם בשנת 1909. היא למדה בבית הספר של ד"ר צ'לונר, אמרשם, ואחריה בבית הספר לאמנות, מדע ומסחר, בווטפורד. לאחר תקופה קצרה בהוראה בליברפול החליטה לנסוע לאירופה.

בעודה בברלין בשנת 1933, בראון היה עדה לשריפת הרייכסטאג והחרם על היהודים, מה שחיזק את דעותיה השמאלניות. במהלך מלחמת העולם השנייה עבדה בהטפילד כשרטטת במפעל המטוסים דה האבילנד.

## חיים אישיים
מי נישאה לרג'ינלד ברוס בארטלט בינואר 1936. בדומה לבעלה, היא הפכה לפעילת באיגוד המקצועי והצטרפה למפלגה הקומוניסטית. מי פנתה לאגוד המקצועי הלאומי בשנת 1937, וסירבה לעבוד אצל ארנסט בווין. הנישואין עם בארטלט לא היו מאושרים, ולאחר פרידה ארוכה הסתיימו בגירושין בשנת 1943. מאוחר יותר נישאה לגרוויל מי, שלמד גם הוא בבית הספר לאמנות של סנט מרטין, בסוף שנות הארבעים.

## קריירה כאמנית
לאחר המלחמה למדה מי אמנות בבית הספר לאמנות של סנט מרטין בלונדון. בשנת 1950 למדה בבית הספר לאמנויות ולמלאכה של קמברוול. שם רכשה את סגנון האיור שלה, וקיבלה תעודה בציור ועיצוב בשנת 1950.

היא עברה לברזיל עם בעלה גרויל מי בשנת 1952 כדי ללמד אמנות בבית הספר הבריטי בסאו פאולו. בשנת 1956 הייתה הנסיעה הראשונה שלה לבלם באגן האמזונס. לאחר מכן הפכה לאמנית בוטנית במכון סוטו דה בוטניקה של סאו פאולו בשנת 1958, חקרה את יערות הגשם וליתר דיוק את מדינת האמזונס.

משנת 1964, ציירה את הצמחים שראתה, חלקם חדשים למדע, וכן אספה צמחים להמחשה מאוחרת יותר. היא יצרה 400 גליונות של איורי גואש, 40 ספרי סקיצות ו-15 יומנים.

מי נסעה לוושינגטון, ארצות הברית בשנת 1964 ולאנגליה בשנת 1968 לתערוכה והוצאת ספרה, "פרחי היער הברזילאי". היא העבירה הרצאה בוושינגטון ארצות הברית בשנת 1967. היא חזרה לברזיל והצטרפה להפגנות כדי למשוך תשומת לב בינלאומית לכריתת יערות אזור האמזונס.

## מוות, הכרה וכבוד
מי נפטרה בעקבות תאונת דרכים בסיגרייב, אנגליה, ב-30 בנובמבר 1988. היא הייתה בת 79.

בינואר 1989 הקימו בגני קיו אנדרטה לזכרה, לציון עבודות הבוטניות והמערכות הסביבתיות.

בשנת 1976 קיבלה מי תואר כבוד על שירותיה לבוטניקה הברזילאית ושותפות של החברה הלינאית בשנת 1986.

היא קיבלה גם הכרה בברזיל, כולל אזרחות כבוד של ריו בשנת 1975.

בשנת 1990 מי זכתה להכרה בהישגיה הסביבתיים על ידי תוכנית הסביבה של האו"ם (UNEP) שהוסיפה את שמה לרשימת 500 אנשי הכבוד העולמיים.

יומניה של מרגרט מי, שנכתבו בין השנים 1956–1988, פורסמו לאחר מותה בשנת 2004 וכללו תיאור מאויר של מסעותיה ביערות הגשם של האמזונס.

רוב האיורים שלה הם חלק מאוסף גני קיו.

## קישורים חיצוניים

## הערות שוליים

קטגוריה:מאיירות בריטיות
קטגוריה:בוטנאיות
קטגוריה:בוטנאים בריטים
קטגוריה:הרוגות תאונות דרכים
קטגוריה:בריטיות שנולדו ב-1909
קטגוריה:בריטים שנולדו ב-1909
קטגוריה:בריטיות שנפטרו ב-1988
קטגוריה:בריטים שנפטרו ב-1988
מאנקיז

**מאנקיז** היא סדרת דרמת אקשן לילדים ונוער, שנוצרה ונכתבה בידי שחר סגל ואורן יעקובי וביים אמיל בן שמעון. הסדרה עלתה לשידור ב-TeenNick, לצופי HOT, ב-21 באוקטובר 2021.

## סקירת הסדרה

## עלילה
בועז קוצ'יק עובד כשליח במסעדה יחד עם חברו הטוב אורי. השניים בטעות מוסרים טאקו בתוכו הטמין הבוס שלהם, העבריין הידוע שלמה ניצחון, טבעת יהלום יקרה שנגנבה משגרירות "שאנשי – יאן". כדי לפצות אותו הם נשלחים לבצע שוד גדול ולגנוב את הכתר היקר שמוצג במקדש "שאנשי-יאן". אליהם תצטרף רוני, אחותו של בועז וארבעת חבריה, בלוגרים מצליחים ומוכרים שתקועים יחד בבידוד. הם מתגייסים למבצע המגלומני שמתרחש בזמן הקורונה, כשהמשטרה בעקבותיהם.

## דמויות
### דמויות ראשיות
* **בועז קוצ'יק** (לי בירן) – שליח מסעדה. אחיה הגדול של רוני. בסוף הסדרה הופך לבן זוגה של סתיו
* **אורי (אונה)** (תובל שפיר) – גאון מחשבים. עובד עם קוצ'יק במסעדה. חולה לב. הוא וקוצ'יק חברים עוד משרותם הצבאי.
* **סתיו חסון** (עומר נודלמן) – יוטיוברית, בת זוגו של שון, אשר מעוניינת בסיום יחסיהם המקצועיים והאישיים. מתאהבת בהמשך בקוצ'יק, ובסוף הסדרה הופכת לזוגתו. נועלת את נירו בסוף הסדרה לאחר שהוא זייף את הבידוד.
* **רוני קוצ'יק** (רוני דלומי) – וולוגרית של DIY. אחותו הקטנה של בועז.
* **גולן קריטי** (נוה צור) – שחקן ושותפה של רוני לוולוג. היה פרה בימי הולדת עד שפוטר בעקבות עימות עם אחד האבות (מגולם על ידי שוקי ראק) שהיה באירוע של יום הולדת. מחשיב את עצמו לשחקן מוכשר, על אף כולם חושבים שהוא לא. בוגר "סטודיו למשחק ניסן נתיב".
* **שון כהנא** (בן זיני) – יוטיובר, בן זוגה של סתיו. גילה דרך הודעה של נירו, על הרצון של סתיו להיפרד ממנו.
* **נעמי קינג יו** (מאיה לבני) – וולגרית ביוטי. ביתה של סו. "צברית", לעומת הוריה שבאו מהנסיכות.

### דמויות משניות
* **תיקי פור** (טלי אורן) – חוקרת שחקרה את הפרשה של שלמה. אישה בהריון מתקדם, שלא מוכנה שימשיכו את החקירה בלעדיה. בסוף הסדרה היא יולדת.
* **דרור** (דין מירושניקוב) – המחליף של תיקי בחקירה.
* **סו יונג קינג יו** (לוטוס אתרוג) – אמה של נעמי. עבדה בשגרירות שאנשי יאן בתחום הביטחון, עד שפוטרה בעקבות פרשת הטבעת. גילתה שבתה מעורבת בשוד. שבה בסוף הסדרה לתפקידה ואף קודמה ליו"ר האבטחה של המקדש.
***שלמה ניצחון** (רפי אמזלג) – האנטיגוניסט הראשי. מעסיקם של קוצ'יק ואונה. בעל מסעדה וקזינו. סוחט את השגריר. חובש פאה. נעצר בעקבות חטיפתה של סתיו (למרות שלא ידע שהיא במכוניתו) וגנבת הכתר.
***נירו** (דורון מדלי) – בעל הסוכנות שבו חברים הוולגרים. קנה מלון שבו מיוצגיו ילונו ויצטלמו לתוכנית מציאות. זייף את הבידוד של המיוצגים שלו, ובתור נקמה נעלה אותו סתיו במלון.
***השגריר** (קליף הומאל) – שגריר שאנשי יאן. מהמר בקזינו של שלמה, מה שמאפשר לשלמה לסחוט אותו על ידי סגירת חובות ההימורים שלו. נעצר בסוף הסדרה.
*עלמה (לא יודע) אחות של אונה

## קישורים חיצוניים
* 

## הערות שוליים

קטגוריה:סדרות דרמת נעורים ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:TeenNick: תוכניות וסדרות
מחנה שמשון

ממוזער|שמאל|200px|סמל מחנה שמשון
250px|ממוזער|שמאל|טקס השלמת תהליך הקמת אגד טנ"א ארצי, טקס הכפפת גדודי טנ"א הצפוניים (703 ו-651) לאגד טנ"א (טכנולוגיה ואחזקה) ארצי. הטקס נערך במחנה שמשון, במסגרתו הועבר הפיקוד מאל"ם חיים רבן אשר סיים את תפקיד לאחר שנתיים מרובות עשייה כמפקד אגד 651 לאל"ם ליאור פרי. כיום האגד הארצי מונה 5 גדודים: גולן/גליל, העמקים, המרכז, הנגב והערבה., אוגוסט 2018
[250px|ממוזער|מחנה שמשון בתחילת הכניסה הצפונית של [דרך נוף יער בית קשת]]
**מחנה שמשון** הוא מחנה של חיל הטכנולוגיה והאחזקה בצה"ל, הממוקם בסמוך למחלף גולני. במחנה שכנו יחידות שונות ובהן יחש"מ שמשון  אשר בשנת 2017 הוסב שמו ל-"גדוד העמקים 651".
המחנה נקרא על שמו של רס"ר אנדג'קו שמשון מנשר, אשר נפל בעת מילוי תפקידו בשנת 1975.

המחנה שוכן בקצה דרך נוף יער בית קשת.

## היסטוריה
יחש"מ שמשון הוקם לאחר מלחמת העצמאות בסדנת בת גלים שבחיפה, ולאחר מכן הוקמה סדנה נוספת במחנה כורדני מדרום לעכו. יחש"מ שמשון סייע לכוחות צה"ל במלחמת סיני ב-1956. בשנת 1974 הועתק המחנה למיקומו הנוכחי בסמוך לצומת גולני.

לאחר מלחמת יום הכיפורים מוקם יחש"מ 703 והסדנאות הקדמיות אל-על, נפח וצנובר, מועברים לפיקוד יחש"ם 703 "הגליל והגולן".

אנשי היחש"מ סייעו לכוחות הלוחמים במלחמת לבנון הראשונה. בשנת 1999 הוקמה סדנת האופטרוניקה הנותנת מענה טכנולוגי הכולל פתרונות גילוי ואיכון לכל פיקוד הצפון.

בשנת 2003 הושלם איחוד יחש"ם 651 עם יחש"ם 703 וכונה לאחר האיחוד 'היחש"ם הקדמי', במסגרת האיחוד אוחדו סדנאות עבודה שונות ונפתחו סדנאות חדשות.

בשנת 2017 הופכים היחש"מים ובתוכן יחש"ם שמשון לגוף משותף בעל חמישה גדודים במסגרת שינוי ארגוני בפיקוד צפון ויחש"מ שמשון משנה את שמו ל'גדוד העמקים 651'.

## קישורים חיצוניים

* מחנה שמשון - טקס פרידה ממפקד המחנה.

## ביאורים

## הערות שוליים

שמשון
קטגוריה:אגף הטכנולוגיה והלוגיסטיקה
שמשון
מסוודה

ה**מִסַוֲּודֵּה** (האות מ' בשווא נוטה לחיריק. במקור: **אַלְמִסַוֲּדֵּה**) היא פנקס בית הדין של צנעא, המכיל תעודות, פסקי דין ושטרות של קהילת צנעא ושאר יהדות תימן.

## פירוש השם
פירוש המילה "מסוודה" בערבית הוא "שחורה", כלומר מה שכתוב בפנקס בית הדין הוא שמור וברור, כתוב "שחור על גבי לבן".

## חלקי הפנקס
בשנות ה-40 של המאה ה-20 התכתב פרופ' יהודה רצהבי שהתגורר בארץ ישראל עם הרב יוסף קורח שהתגורר בצנעא. מהתכתבות זו ניתן ללמוד על מספר חלקים של המסוודה: אחד ברשות משפחת קארה, שירשו מאבותיהם מארי יוסף קארה ומארי סלימאן קארה שהיו ראשי בית הדין בצנעא; שני ברשות משפחת יצחק הלוי, שירשו ממארי יחיא יצחק הלוי שהיה הרב הראשי של תימן; ושלישי ברשות משפחת קורח, שירשו מהרב עמרם קורח שהיה הרב הראשי של תימן.

כיום קיימים שני חלקים למסוודה:
* **כרך א**' – תעודות בית הדין בין השנים ה'תקכ"ה – ה'תקל"ו (1765–1777). 352 עמודים. הועתק בתימן על ידי מארי חיים חובארה בשנת ה'תרצ"ו (1936), לבקשת פרופ' יהודה רצהבי. כתב היד נתרם לספרייה הלאומית. הוכן לדפוס על ידי פרופ' יהודה ניני, ותורגם על ידי נסים בנימין גמליאלי. יצא לאור על ידי המכון לחקר התפוצות של אוניברסיטת תל אביב בשנת ה'תשס"א (2001).
* **כרך ב**' – תעודות בית הדין בין השנים ה'תקמ"ו – ה'תרכ"ז (1786–1867). עותק ממנו נמסר לספרייה הלאומית.

## קישורים חיצוניים
* '''מסודה''', מתוך: לקסיקון ליהדות תימן, באתר האגודה לטיפוח חברה ותרבות

## הערות שוליים

קטגוריה:יצירות חכמי תימן
FBI: אינטרנשיונל

**FBI: אינטרנשיונל** היא סדרת דרמת פשע אמריקאית העוסקת במרדף יחידה מוטסת מיוחדת של סוכני FBI אחרי פושעים ברחבי העולם. היא סדרת ספין אוף של סדרת הטלוויזיה "FBI".

הסדרה מופקת ומשודרת ברשת הטלוויזיה האמריקאית CBS. עונתה הראשונה עלתה לשידור ב-21 בספטמבר 2021.

במאי 2022, CBS חידשה את הסדרה לעונה שנייה ושלישית. העונה השנייה עלתה לראשונה ב-20 בספטמבר 2022. העונה השלישית עלתה לראשונה ב-13 בפברואר 2024, שהייתה עיכוב מספטמבר 2023 עקב שביתות ה-WGA ו SAG-AFTRA. מאותה סיבה, יהיו רק 13 פרקים בעונה השלישית. באפריל 2024, הסדרה חודשה לעונה רביעית.

במרץ 2025 הסדרה בוטלה והיא הסתיימה בעונתה הרביעית.

## סקירת הסדרה

## עלילה
הסדרה מתמקדת בכוח משימה מיוחד ואיכותי של ה-FBI שבסיסו בבודפשט, המשמש כחוד החנית של הארגון באיתור ובנטרול איומים על אינטרסים אמריקאים מעבר לים, ובעיקר באירופה.

הסדרה מתמקדת בלכידת פושעים מעבר לים, בשונה מסדרת המקור, "FBI", וסדרת הספין-אוף הנוספת "" העוסקות בעיקר בפשעים שאירעו בשטח ארצות הברית.

## צוות השחקנים והדמויות
* לוק קליינטנק – סקוט פורסטר, הסוכן המיוחד העומד בראש היחידה המוטסת (עונות 1–3). עוזב את היחידה בסוף העונה השלישית.
* וינסה וידוטו – קמרון וו, בוגרת אקדמיית וסט פוינט. סגניתו החדשה של מפקד היחידה פורסטר (עונות 4–1).
* קרטר רדווד – אנדרה ריינס, סוכן מיוחד עם רקע בחשבונאות (עונות 4–1).
* אווה-ג'יין וויליס – מייגן "סמיטי" גארטסון, סוכנת יורופול, חברה לשעבר של פורסטר, המחליפה של קתרין הייגר (עונות 2–4).
* כריסטינה וולף – אמנדה טייט, אנליסטית מודיעינית מפקחת של ה-FBI. מובילה את צוות האנליסטים החדש של היחידה המוטסת ה-FBI (עונות 3–4).
* גרג הובנסיאן – דמיאן פאוול, סוכן מיוחד עם עבר בתור סוכן סמוי. הגיע ליחידה לקראת סוף העונה השנייה, והועבר לגרמניה בתחילת העונה השלישית (עונות 3–2).
* היידה ריד – ג'יימי קלט, סגניתו לשעבר של מפקד היחידה. עוזבת את היחידה המוטסת בתחילת העונה השלישית (עונות 1–2, אורחת בעונה 3).
* כריסטיאנה פאול – קתרין ייגר, סוכנת היורופול המשמשת כאשת קשר בין הארגונים (עונה 1, אורחת בעונות 2 ו-4).
* ג'סי לי סופר – ווסלי מיטשל, סוכן מיוחד שעומד בראש היחידה המוטסת לאחר שפורסטר עזב (עונה 4).

בסדרה יש גם פרקי קרוסאובר עם שחקנים מהסדרות FBI ו-: ג'רמי סיסטו, מיסי פרגרים, זיקו זאקי, ג'ון בויד, אלנה דה לה גרזה, ג'וליאן מקמהון ושנטל ואנסנטן.

## קישורים חיצוניים

## הערות שוליים

קטגוריה:סדרות דרמה אמריקאיות

קטגוריה:סדרות משטרה ופשע
קטגוריה:קהילת המודיעין האמריקאית בתרבות ובאמנות
קטגוריה:תוכניות טלוויזיה שמתרחשות בניו יורק
קטגוריה:CBS: תוכניות וסדרות
קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2021
FBI: המבוקשים ביותר

**FBI: המבוקשים ביותר** (באנגלית: **FBI: Most Wanted**) היא סדרת דרמת פשע אמריקאית העוסקת במרדף יחידה מיוחדת של סוכני FBI אחרי פושעים מבוקשים ביותר. היא סדרת ספין אוף של סדרת הטלוויזיה "FBI".

הסדרה מופקת ומשודרת ברשת הטלוויזיה האמריקאית CBS. העונה הראשונה עלתה לשידור ב-7 בינואר 2020, ונגמרה ב-5 במאי 2020. העונה השנייה עלתה לשידור ב-17 בנובמבר 2020 ונגמרה ב-25 במאי 2021. העונה השלישית עלתה לשידור ב-21 בספטמבר 2021.

ב-9 במאי 2022 הסדרה חודשה לעונות רביעית וחמישית.

במרץ 2025 הסדרה בוטלה והסתיימה בתום עונתה השישית.

## סקירת הסדרה

## עלילה
הסדרה מתמקדת בכוח משימה מיוחד ואיכותי של ה-FBI, צוות קטן וייחודי שנועד לעקוב וללכוד נמלטים ידועים לשמצה המשובצים ברשימת המבוקשים ביותר של ה-FBI. הסוכן המיוחד ג'ס לקרוי הוא ראש צוות המשימה, והוא התמחה כפרופלאי.

הסדרה מתמקדת יותר בניתוח הפושעים ובבניית פרופילים שלהם במטרה ללכוד אותם, בשונה מסדרת המקור, "FBI", וסדרת הספין-אוף הנוספת "" העוסקות יותר בפשע ובחקירה.

## שחקנים
* ג'וליאן מקמהון – **ג'ס לקרוי** (עונות 1–3), הפרופילאי והסוכן המיוחד העומד בראש הצוות. נרצח בעונה 3.
* קלאן לוץ – **קני "קן" קרוסבי** (עונות 1–3), קצין לשעבר במודיעין הצבאי.
* רוקסי שטרנברג – **שריל בארנס** (עונות 1–6), סגניתו של מפקד היחידה.
* קיישה קאסל-יוז – **האנה גיבסון** (עונות 1–6), האנליסטית של היחידה.
* נת'ניאל ארקנד – **קלינטון סקיי** (עונות 1–3), סוכן מיוחד של ה-FBI וגיסו של לקרוי.
* דילן מקדרמוט – **רמי סקוט** (עונות 3–6), הסוכן המיוחד העומד בראש הצוות לאחר מותו של ג'ס.
* אלכסה דבאלוס – **קריסטין גיינס** (עונות 2–4), סוכנת מיוחדת של ה-FBI שעברה למשרד ממיאמי בעונה 2. 
* שנטל ואנסנטן – **נינה צ'ייס** (עונות 4–6), סוכנת מיוחדת, המחליפה של קריסטין. 

בסדרה מופיעים לעיתים גם שחקני סדרת האם: מיסי פרגרים, זיקו זאקי, אבונה נואל, ג'ון בויד, אלנה דה לה גרזה וג'רמי סיסטו.

## פרסים ומועמדויות

## קישורים חיצוניים

## הערות שוליים

קטגוריה:סדרות דרמה אמריקאיות
קטגוריה:סדרות משטרה ופשע
קטגוריה:קהילת המודיעין האמריקאית בתרבות ובאמנות
קטגוריה:תוכניות טלוויזיה שמתרחשות בניו יורק
קטגוריה:CBS: תוכניות וסדרות
קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2020
Mynet

**mynet** היה שמם של אתר חדשות ואפליקציית מובייל שהפעילה "ידיעות תקשורת", זרוע המקומונים של קבוצת "ידיעות אחרונות". האתר והיישומון פעלו עד 25 בדצמבר 2025, ואז נסגרו עקב קיצוצים בידיעות אחרונות.

## היסטוריה
בשנת 2008 יזם והקים העיתונאי אילן יצחייק, ממייסדי ynet, עם העורכת הראשית של ידיעות תקשורת יעל אדמוני, ערוץ חדשות מקומיות בשם mynet. השם שנבחר מורכב מהלחם בסיסים של המילים my ו־ynet, המבטאות את היוזמה והרעיון לספק שירות חדשות "אישי" שיביא לתושבים עדכונים וידיעות מהסביבה המקומית שלהם.

תחילה הוגש האתר בפלטפורמה של ערוץ משנה של ynet, שריכז ידיעות מהערים השונות. בשלוש השנים הראשונות, העורך הראשי של האתר היה העיתונאי נועם רשף. עם עזיבתו בשנת 2011, מונה גיא בניוביץ' לתפקיד העורך הראשי.

בשנת 2017 עברה רשת mynet תהליך מיתוג ועיצוב מחדש והפכה לאתר חדשות עצמאי, שתחתיו פעלו 19 אתרי חדשות משניים והוא הפעיל מערכת כתבים, עורכים וצלמים משלו.

בשנת 2019 השיקה הרשת אפליקציה חדשה שפיתחה "ידיעות טכנולוגיות", הזרוע הדיגיטלית של "ידיעות אחרונות", והנגישה את תוכני האתר למשתמשי הטלפונים הסלולריים.

## תוכני האתר
האתר מספק חדשות מקומיות במגוון תחומים: פוליטיקה, ספורט, תרבות, חינוך, בריאות, נדל"ן, רכילות, פנאי ואוכל. כמו כן השיק האתר במהלך השנה מספר פרויקטים גדולים השמים דגש על קידום עסקים קטנים ועצמאיים.

## מבנה ותפעול
דסק החדשות המרכזי של mynet ממוקם בבית ידיעות אחרונות בראשון לציון וממנו נערכים מרבית אתרי הרשת. האתרים "mynet ירושלים" ו"mynet קריות" תופעלו ממערכות שמוקמו בערים עצמן.
נכון ל-2023, היו ברשת mynet 19 אתרים מקומיים, שאותם תפעלו כ-30 עורכים וכתבים ברחבי הארץ:
* mynet ירושלים
* mynet קריות
* mynet באר שבע והנגב
* mynet חיפה
* mynet פתח תקווה
* mynet ראשון לציון
* mynet רחובות
* mynet נתניה
* mynet חולון
* mynet חדרה
* mynet בת ים
* mynet העמק
* mynet כפר סבא
* mynet מודיעין
* mynet הרצליה
* mynet רעננה
* mynet הוד השרון
* mynet ראש העין
* mynet קיבוץ

## קישורים חיצוניים
* 
* 
* נתוני גלישה מוערכים, באתר SimilarWeb

## הערות שוליים

קטגוריה:מוצרי קבוצת ידיעות אחרונות
קטגוריה:מקומונים
קטגוריה:אתרי חדשות ישראליים
שורש 68

**שורש 68**, או **דוֹאוּ בּוּ** (בסינית: **斗部**, פיניין: **Dòu bù**) הוא השורש השישים-ושמונה של הכתב הסיני. פירושו "**[[מצקת]]**" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 32 תווים (מתוך 49,030) שניתן למצוא תחת שורש זה.

市斗 (פיניין: *shìdǒu*) ולפעמים סתם 斗, משמש לסימול יחידת נפח של 10 ליטרים.

## התפתחות

קובץ:斗-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:斗-bigseal.svg|השורש בכתב החותם הגדול (דָאגְ'ווָאן, 大篆; פיניין: Dàzhuàn) לפני מעל 2,000 שנה
קובץ:斗-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+6597

קטגוריה:שורשים (כתב סיני)